
A^IMADVERTIMUS 



Sciscitanti, quid inter se commune habeant hac- 
rcses, haec statim responsio occurrit, eas auctorita- 
tem Ecclesiae omnes rejicere. Scimus enim, haeresim 
graece ab electione dici; quod scilicet eam sibi unus- 
quisque eligat disciplinam, quam putat esse meliorem. 
(Decret. 24. q. 3. ap. S. Th. 22 q. XI. a. 1.) Scimus 
Melchiorem Canum ita scripsisse: Haereticis omni- 
bus Koc gentile est, simul atque sese Ecclesiae aucto- 
ritate urgeri vident, aut illam spernere, aut Ecclesiae 
rem ad se nomenque transferre, et eam in illis esse 
negare, in quibus revera est (L. IV. c. I.). Scimus 
denique, recentiores praesertim haereses quamcum- 
que auctoritatem sprevisse. Verum haec dissertatio 
eo tendit, ut probemus, haereses generatim conside- 
ratas, praeterquamquod ex sua natura ecclesiasticae 
auctoritati detrectant, in aliquam aliam rem sibi in- 
vicem convenire. 

c< Malia tam remota regio, aut tam munitua locas, 
nullas Christianae Heiimblicae angulus inveniri 
potest, tjuo haer pestis (haeresis) occulte irrepere 
non tentaritn. 

(^aterh. Roin. pracf. 5. 



Jure definitur historia a Cicerone testis temjio- 
rum, lux veritatis, vita memoriae, magistra vitae, nun- 
tia vetustatis (1). Jure eam adjutricem providentiae, 
sacerdotem veritatis, matremque philosophiae Diodo- 
rus Siculus appellat (2). Ea enim praeterita revolvens 
tempora, hominum facta recenset ex ordine, varia ac 
diversa monumenta interrogat, antiquarum urbium 
maceries scrutatur, et manu facem sustollens, popu- 
lorum, qui jamdiu exstiterunt, mores describit; quid- 
quid elapsa aetate evenerit, per novam quasi imagi- 
nem fingit, et ob oculos ponit. Sed, si recte sentia- 
mus, quanto simplicem historiam Ecclesiastica hi- 
storia antecellit 1 Haec quippe spiritualem hominis 
vitam respicit, catholicae veritatis diffusionem con- 
siderat, Christiadum acta ordinate describit, et do- 
cet quomodo Ecclesia Christi percreverit, quos ho- 
stes devicerit, quibus potissimum viribus adversus 
daemonis conatus et fallacias restiterit, quamque 

(1) II. de Orat. 3(5. 

(2) Ap. AlzAgp Htor. detla Chiesa. I- tj 13 

potenter omnes populos tandem aliquando fuerit am- 
plexata. Victoriae sanguinolentae , sic Eusebius Ec- 
clesiasticae Historiae pater, helli tropaea, praeclara 
ducum facinora, virtus militum, qui cruore et caede 
foedantur ut flios et patriam defendant, haec histo- 
rici profani sunt argumenta. At vero historia regni 
Dei perennia monumenta pro pacificis praeliis extol- 
lit; virtus enim potius pro veritate quam pro patria, 
prius pro religione quam pro parentibus demonstra- 
turi (t). Quapropter, quanta sit Ecclesiasticae histo- 
riae utilitas, quanta exinde jucunditas percipiatur, 
per se quisque facile videt. 

Verum non omnis historiae evolvendae metho- 
dus aeque prodest. Potest enim historicus mirabiles 
fidei progressus, et disciplinam Ecclesiae, et Conci- 
liorum decreta, et persecutionum atque haeresum 
varietatem, aut seorsim aut simul collecta et juxta 
temporum diversitatem digesta pertingere ; sed ma- 
jorem profecto ex hac rerum pertractatione fructum 
percipiet, si nexura quo singulae colligantur, et quo- 
dammodo spiritum quo existunt attente perj)endat. 
Quod quidem circa haereses aggredior brevi hac dis- 
sertatione, quae sit veluti fusioris tractatus speci- 
men et compendium. 

Cum primum hominibus ab umbra mortis ereptis 
intemerata Christi fides illuxit, atque Ecclesia fuit 



(1) Ilxti. Kccl. l. V. Pracfat. (ap. Alzog tOtd.). 

constituta, haereses permultae sub variis formis et 
nominibus bine inde exortae sunt, quae dum tene- 
bras veritati offundere atque mirabile Dei opus la- 
befactare aggrederentur, luculentissimo caelestem 
doctrinam testimonio confirmarunt. Siquidem hoc 
Apostolus dixit: « Oportet et haereses esse (1). Ve- 
rumtamen , ait Christus, caelum et terra transibunt, 
rerba autem mea non praeteribunt » (2), De iis autem 
qui Sapientiae dictis detrectare ausi sunt, deque va- 
nis eorum conatibus haec habemus in Epistola D. 
Judae (3). «Nubes sine aqua, qtuie a ventis circumr- 
feruntur: arbores autumnales, infructuosae, bis mor- 
tuae, eradicatae: fluctus feri maris, despumantes suas 
confusiones; sidera errantia, quibus procella tenebra- 
rum servata est in aeternum». Itaque, si veritas in 
aeternum manet, haereses propria imbecillitate defi- 
ciunt. Ut enim « regnum in seifsum divisum deso- 
Icibitur» (4), sic doctrina veritati adversa, atque a 
privato hominis sensu deducta suapte natura corruat 
necesse est. 

Quod quidem patet ex historia. Ut enim caetera 
omittamus exempla, teterrimas Arianorum artes in 
mentem revocemus. Nonnulli Divinam Christi na- 
turam inficiari coeperunt. Hinc Ecclesiae pastores 
in blasphemes insurgere, hinc sanctorum et doctis- 
simorum Patrum coetus convocare, ac trepidanti 

(1) I. Cor. XI. 19. 

(2) Matth. XXIV. 35. 

(3) Jud. m. 12, 13. 

(4) Matth. XII. 25, Luc. XI. 17. 

Christiano gregi unam et constantem fidei regulam 
proponere. Quid haeretici? Aut multis tergiversa- 
tionibus in conspectum Concilii prodire renuebant, 
aut ridiculas causas praetexentes ad novi ac fre- 
quentioris Concilii sententiam appellabant; saepius 
vocabula quaedam vel sententias immutare satage- 
bant; quin etiam, tribus Synodis Sirmii collectis, tres 
proinde diversas fidei regulas effingebant, quarum 
prima (an. 351.) licet Photinum damnaret, de fide 
tamen Nicaena ne verbum quidem habebat; altera 
(an. 357.) per Ursacium, Valentem, Germinium et 
Potamium conflata Filium Patri consulstantialem 
esse negabat; tertia (an. 359.) per Basilium Ancy- 
ranum composita Filium ojxsieuatsy tantummodo, sive 
similem Patri in substantia indicabat (B. Praeter- 
quamquod, ut confusis hominum linguis hac illae 
diversi populi dispersi sunt, ita conculcata catholica 
veritate unitatem confusio subvertit; atque adeo alii 
Aefiani, Eummiani, Anomaei; alii Semir-ariani; alii 
demum Acacuini appellati sunt. En quid profecerit 
eorum dementia, qui haeretica placita disseminarunt. 

Verum perpauci animadvertunt, in singulis hae- 
resum formis aliquid esse commune cum caeteris, 
omnes uno eodemque spiritu generatim exagitari, ad 
unum eumdemque finem omnes perducere. Id exqui- 
rendum suscipimus. Quod ut facilius assequamur, 
tum ex quibusdam principiis, tum ex historia docu- 
menta sumimus. 

[1) Priori formulae subscripsit Liberius, sicui Sirmiensi for- 
mulae subserip.sit. V. .‘^alzano, Corso (fi Stor. Ecefes. l. VI. «. 13. 

Deus est necessarium principium earum rerum 
omnium quae exsistunt , nihil est nisi per illum , o- 
mnia illius et ab illo sunt; nulla tamen res, praeter 
Deum, est Deus. Ea omnia quae exsistunt, quaeque 
sensibus perspicimus, ex una parte ad Deum ratio- 
nem habent, ex alia omnino a Deo distinguenda sunt. 
In hujusmodi mysterio omnium mysteriorum causa 
et ratio est; atque ex falsa ejus consideratione omnes 
humani spiritus aberrationes orsum habent. In eo 
siquidem errat humana mens, ut contingentia perin- 
de ac infiniti formas vel phantasmata reputans, nihil 
praeter infinitum admittat; aut rerum exsistentiam et 
adjuncta simpliciter considerans , necessarii principii 
omnino obliviscatur. Finitum ah injinito, vel injini- 
tum a jinito absorptum : ecce duo contraria, in quae 
mortalium mens labitur; indo Pantheismus sive idea- 
lis, ut ajunt, sive materialis (1). 

Ad ejus historiam quod attinet, Orientales sectas 
huic insaniae plus minusve indulsisse ostendunt eru- 
diti, non exclusis gentibus quae revelationis lumine 
atque ope carerent {^). Postquam autem hix vera, quae 
illuminat omnem hominem venientem in hunc munr- 
dum (3), universum mortalium genus e tenebrarum 
potestate eripuit, in cunctis haeresibus, quae sibi 

(1) V. Nicolas, Del protestantismo. C. III. 

(2) Absurdum hoc sjstema a Xenophane traditum esse vi- 
detur, qui pronuntiatum illud ejc nihilo nihil Jil falso interpreta- 
tus rerum creationem o medio sustulit, nec nisi unicam sub- 
stantiam, eamque infinitam, aeternam admisit. V. De-Giorgio 
T. II. pag. 153. 

(3) Jo. I. 9. 

invicem successerunt, idem error generatim insitus 
fuit. Sola Christi Ecclesia hujus problematis solutio- 
nem servat ac possidet, absolutae nempe distinctio- 
nis infiniti a finito, supematuralis a naturali, divini 
ab humano; quae distinctio si desit, nullum societa- 
tis vinculum, nullus rerum ordo consistere potest. 

Si attente consideremus, in Creationis historia 
elucet distinctio illa infiniti a finito, aeterni a creato. 
Impossibile est hujusmodi terminos una simul con- 
fundere: Creavit Deus caelum et terram (1). Non la- 
tuit Hebraeos hujusce distinctionis necessitas, ut 
quum celeberrima Machabaeorum mater ita filium 
hortatur: «Peto, nate, ut aspidas ad caelum et ter- 
ram, et ad omnia quae in ds sunt: et intelligas, quia 
ex nihilo fecit illa Deus, et hominum genus » (2). 

Nec minus in tota Hebraeorum historia haec di- 
stinctio innotescit, ubi Dei omnipotentia tot benefi- 
cia conferre, tot prodigia operari deprehenditur, li- 
beram tamen hominis voluntatem in tuto relinquens. 
Atque hac potissimum de causa populus ille caeteris 
populis eminuit, qui praedura fatorum lege tum vi- 
tam tum actus hominis obstringi credebant, atque 
hinc vitiis et erroribus universis aditum dabant. 

Sed infiniti cum finito conjunctio non levioris 
momenti est. Namque dum oportet unum ab alio di- 

(1) Gen. I. 1. 

12) II. Mac. VII. 28. 

stinguere, unum ad aliud ultro tendere constat. At- 
que in his duobus apte componendis humanae men- 
tis sapientia consistit, scilicet ut finitum inter et in- 
finitum distinctio sine separatione, et sine confusio- 
ne conjunctio habeatur. Jam vero in antiqua lege si 
magis distinctio effulget, conjunctio illa minime ex- 
cluditur. Hanc enim promissionem comperimus in il- 
lis Jeremiae verbis: «Ero zohis Deus, et vos eritis 
mihi popuhis W. Quo autem pacto hujusmodi con- 
junctio perficitur? Id innotescit ex Isaiac vaticinio: 
Ecce Virgo concipiet, et pariet Jilium, et vocabitur 
nomen, ejus Emmanuel (2). Vel ex nomine illius, qui 
mittendus est, infiniti cum finito, sive Dei cum ho- 
mine conjunctio indicatur: Emmanuel enim idem est 
ac Deus cum nobis. Quod si praedicta magni pro- 
blematis solutio requiritur , ea consideranda sunt 
quae sub initium Evangelii sui D. Joannes disserit: 
Deus erat Verbum . . . omnia per ipsum facta sunt. 
. . . Verbum caro factum est, et habitavit in nobis (3). 
Creationem primum commemorat, ac dein loquitur 
de Verbi Dei Incarnatione. Infinitum designat cum 
Divinam Verbi Substantiam nominat; finitum vero 
innuit, quum ait : habitavit in nobis. Infiniti denique 
cum finito conjunctionem factam demonstrat , cum 
subdit: Verbum caro factum est. 

Haec porro divini et humani, infiniti et finiti 

(1) Jerem. VII. 23. 

(2) Is. VII. 14. 

(3) Jo. 1. 

conjunctio antiquis patribus promissa et in plenitu- 
dine temporum perfecta summum illud et admirabile 
Mysterium constituit, quo Deus misericordiae suae 
magnitudinem patefecit, per quod ab exsilio ad pa- 
triam, a peccato ad justitiam , a morte ad vitam re- 
vocati sumus; illud, inquam, mysterium quod plu- 
rimorum Christianorum Dogmatum fons est, quod a 
Graecis Patribus 2apx&)i7«s, a Latinis Incarnatio ap- 
pellatur (1). 

Hanc doctrinam, quae totam Christianae Reve- 
lationis oeconomiam complectitur, Ecclesia paullatim 
exposuit, atque adeo fidelium cordibus infixit, ut 
nulla inde vi eradicari possit. Quo magis haeretici 
conati sunt absona et impia de Christo loqui, et nu- 
gis mentes hominum fallere, eo acrius institit Ec- 
clesia docere, duas esse in Jesu Christo distinctas 
naturas, divinam nempe et humanam; Christum Dei 
Filium consubstantialem Deo esse, et ipsum Deum, 
eumdemque Mariae Filium homini consubstantialem, 
et ipsum hominem, Deum verum et hominem verum ; 
duas vero naturas ita conjunctas esse, ut unam per- 
sonam constituant. Sed operae pretium est videre, 
qua pervicacia in hujusmodi doctrinam nefarii ho- 
mines insurrexerint, et exinde concludendum nobis 
erit, haereses generarim consideratas, in id omnes 
vel fere omnes convenisse, ut sanctissimae Incarna- 
tionis dogmati detraherent, et ipsum , si fieri posset, 
aliquando everterent. 



(1) Trivellato. Enchir. de Verfd Incarnat. prae/. 

Haeresum historia iu plures periodos dividi pot- 
est. Aliae enim ab iis exortae sunt, qui nondum in 
Ecclesiae gremium recepti fuerant, quique Judaeo- 
rum, Gentilium, Christianorum doctrinas simul com- 
miscere ausi sunt (1). Aliae post persecutionum tem- 
pora invaluere, quum veritatis impugnatores praeci- 
pua fidei dogmata discutere atque o medio tollere 
susceperunt (2). Aliae ex rationis abusu originem 
duxerunt, quum theologia scholastica late suos ra- 
mos diffundente, variae et diuturnae speculationes 
doctorum spiritum exercerent (3). Denique aliae gras- 
satae sunt recentiori aevo, quum fallacis Innovatio- 
nis principium omnem ipsius Ecclesiae auctoritatem 
rejiceret (4). 

Ac, ut de prioris periodi haeresibus dicamus, 
plerique historici primum inter haereticos Simonem 
Magum recensent, qui judicavit Spiritus Sancti dona 
posse pecunia obtineri. Multis erroribus irretitus, ob 
id potissimum reprobandus exstitit, quod se Deum 
Judaeorum legislatorem, et mundi Reparatorem, et 
Paracletum quoque jactaret (•’’). Christum nec venis- 
se, nec a Judaeis quidquam pertulisse effutiebat!®). 

(1) Indo-HelUnicae a cl. Nicolas 1. c. vocatae sunt. 

(2) Dogmaticas id. Nic. appellavit. 

(3) Haa cit. Nic. Scholasticas nuncupari voluit. 

(4) Protestantismi et Rationalismi nominibus eas complecti 
possumus. 

(5) S. Iren. aJc. haer. l. v. c. 20. 

(6) S. Aug. lib. de haer. ad Quodrulldeura c. I. 

Quid ultra? Diviuos affectavit honores, aut saltem 
accepit a superstitiosis Romanis; dignus propterea, 
qui dum aera petebat, nomine Jesu ab Apostolis pro- 
nuntiato, in terram corrueret (1). 

Cerinthus, qui, viventibus adhuc Apostolis, im- 
pia in Deum creatorem commentus est, quique mille 
annorum regni doctrinam invexit, divinam Christi 
naturam ab humana docuit sejungendam, aut duas 
potius in Christo personas professus est, eo quod 
Christus (ille ajebat) in Jesum descendit, quum in 
Jordane baptizaretur, abiitque quum Jesus interiit (2), 

Pari insania ferebatur Menander Simonis conter- 
raneus et discipulus , qui perpetuam juventam asse- 
clis suis pollicitus, se missum a Deo in animarum 
salutem asseruit, ac propterea nescio an clarius Ver- 
bi Incarnationem negare potuerit (3). Ejus discipuli 
Saturninus et Basilides fuerunt, quorum alter Chri- 
stum quidem Dei Filium confessus est, sed eum fi- 
ctum corpus sumpsisse dixit , ac tantummodo per 

(1) Hujus rei testimonio est statua illa, quam Simoni positam 
cum hoc titulo: Simoni Deo Sancto Eusebius, Cjrillus, et Justi- 
nus asserunt. Quod si anno 1574. statua quaedam inventa est sic 
inscripta: Semnoni Sango Deo Fidio saernm (Alzog I. § 39.j, nihil 
obstat quominus prior illa statua Simoni Mago fuerit dicata. Ne- 
que enim credimus S. Justinum [Apol. I. 26.) tam facile errasse. 
Cf. Salzano Cono di St. Eccl. l. II. \Q.prop. 2. et cl. Mozzoni Tat. 
Cronol. tee. I. «. 81. 

(2) Quaestionem moverat de Circumcisione ac caeteris Legis 
Mosaicae caeremoniis adhibendis. Y. S. Epiph. haer. 28, et Phi- 
lastr. 1. de Haeres, in Cerintho. 

(3) S. Iren. adt. haer. l. III. c. 18. 21. — Alzog I. § 59. S. Ju- 
stinus. Ap. I. c. 26, 

imaginem in cruce obiisse. Alter vero adjecit, pro 
Christo Simonem Cyrenaeum fuisse crucifixum (1). 
Ecquis non videat in quam rem istiusmodi haerescs 
sibi invicem conveniant ? Ii , quos memoravimus , 
profecto Christomachi vocandi sunt (2). Quod si con- 
sideremus eosdem circa mundi creationem tam nova 
tamque impia placita protulisse, haud dubitare pot- 
erimus, quin eos Pantheismi semina jecisse dica- 
mus (3). 

Sive ab Ebione eorum capite et magistro, sive a 
paupertate quam prae se ferebant, Ebionitae suum 
sibi nomen sortiti sunt. D. Paulum oderunt quia 
Christi Evangelium Mosaicae legi sufficiendum do- 
cuit , et Christum juxta ordinarias naturae leges a 
Josepho et Maria generatum blasphcmarunt. Impuros 
Nicolaitas, de quibus Apoc. II. 6. mentionem facit, 
partim cum Cerintho, partim cum Gnosticis sensisse 
tradidit Irenaeus W. Nec deest qui aperte scripserit, 
eos Jesu Christi divinitatem uiioaTaaiv negasse, 
quum dicerent Deum solummodo in eo habitasse (^). 

(1) Natal. Alex. Saee. I. e. XI. art. 3. et 4. 

(2) 8. Athanasius [lii. de decret. Synodi Nic.) eos tali nomine 
appellat, qui circa naturas aut personam Christi errarunt. 

(3) De angelorum creatione juxta Basilid. V. Berti. Brev. 
Hiet. Eccl. saec. I. c. III., et Nat. Alex. saec. I. e. XI. art. I. 2. 
Alzog Saturninum inter Gnosticos Syros, Basilidem vero inter 
Gnosticos iEgyptios recenset. De Abrasax Basilidis v. etiam 
Moreri. Grand dictio*. 

(4) Contr. haer. I. 26. - III. 11. 

(5) Gro.s.si. Catal. eret. 7. 

Certe, ut Incarnationis mysterium defenderet, in Ce- 
rinthum, Ehionitas et Nicolaitas arma sumpsit D. 
Joannes Evangelista; quare in Evangelii sui e. XX. 
V. 31. dixit: Haec autem scripta sunt, ut credatis 
quia Jesus est Christus Filius Dei, et ut credentes 
ritam habeatis in nomine ejus. Quemadmodum et Di- 
vus Paulus Hymenaeum et Philetum retundere ag- 
gressus est (M. 

Onostici, qui a •/vwjei sive scientia speciosum 
sibi nomen indidere, altero Christiani nominis sae- 
culo invaluerunt. Quid in Christum reapse garrie- 
rint, ex S. Epiphanio (haer. 20.) constat, qui hujus 
nefariae sectae arcana a mulieribus didicit, quae il- 
lum ad haeresim pertrahere conatae sunt. Negabant 
Cliristum de Maria fuisse natum, sed potius per Ma- 
riam ostensum asserebant, utpote qui carnem haud 
aliter quam specie susceperit. Acerbissimum in Chri- 
stum bellum eos intulisse perflagitia omnigena liquet 
ex calumniis et persecutionibus, quibus Christifideles 
propter illos obnoxii fuere. Quod quidem notat S. 
irenaeus, quum dicit: Iqisi ad detractionem divini no- 
minis et Ecclesiae, quemadmodum et Gentes, a Satana 
praemissi sunt, uti secundum alium et alium modum, 
quae sunt illorum audientes homines et pistantes nos 
tales es.se, avertant aures suas a praeconio ventatis; 

(1) S. Iren. 1. c. - Alzog I. § 60. - II. Tim. II. 17. Sermo eo- 
rum ut cancer serpit : ex quibus et Hymenaeus et Philetus, etc. Ho.s 
inter Gnosticos et Simouianus a D. Paulo recenseri ait cl. Mar- 
tin! in b. 1. Ped patet eos Resurrectionis dopfma iicg-asse. 

aut ut videntes quae sunt illorum, omnes nos blasphe- 
ment, in nullo eis communicantes, neque in doctrina, 
neque in moribus, neque in quotidiana conversatio- 
ne (1). 

Obscenum hoc agmen Carpocrates ducit, qui 
Jesum ex Joseph et Maria caeterorum hominum mo- 
re natum esse ajebat, atque ideo divinam ejus natu- 
ram diffitebatur. Doctrinam quoque Creationis sub- 
vertit, quum res corporeas a quibusdam Angelis con- 
ditas esse assereret (2). Docuit Pithagorae, Platonis, 
et Christi animas in terrestri apparitione divina es- 
sentia familiariter uti (Alzog I. § 72.). 

Porro Gnosticorum doctrinam a dogmate Incar- 
nationis omnino abhorrentem videamus . Philonis 
principio insistentes, Deum esse absconditum atque 
adeo dissitum a mundo , ut illum nequeat omnino 
pertingere; emanationes quasdam, et longam divino- 
rum spirituum seriem, qui dicerentur, induce- 

bant. Non ignorasse videntur Reparationis nostrae 
doctrinam; aeonem namque credunt caeteris excel- 
lentiorem, qui spiritum a terrenis vinculis liberet, et 
divinum spiritum ab sive materia extricet, ita 
tamen ut hominis vires in hoc partem habeant (3). 

(1) Contr. haer. I. 25. V. Nat. Alex. taec. II. c. III. art. 3. 

(2) aoofioiTotot [angeli mundi conditores) Euseb. Ilisl 
Eccl. 1. 4. c. 7. - S. Epiph. haer. 27. - S. Iren. I. 26. 

(3) « Standenmaier ha dimostrato, che la dottrina degli eretici 
dei primi secoli, dei medio ero e della filosofia moderna, sopra il 
Logos divino, non h ehe lo sviluppo logico della contemplatione di 
Filone, e ehe lo stesso Strauss, nella vita di Gesii, non fa che ri- 
peterc le parole di Filone. » Alzog I. § 71. 

Quid ego de singulis Gnosticorum magistris tam 
brevi perstrictus sermone dicam? Satis sit Valenti- 
num ejusque discipulos cognovisse. 

Ut triginta .^onas, eorumque ogdoades, et deca- 
des, et dodecades et pleroma silentio praeteream, haec 
sunt Valentini de Jesu Christo sententiae: Ex cun- 
ctis aeonibus perfectum pleromatis, idest universitatis 
fructum editum fuisse, scilicet Jesum, eodemque 
tempore ejusdem generis angelos productos: Enthy- 
mesin sive cogitationem, informem Sapientiae partum, 
fuisse a Termino cruci affixam: Unigenitum, Patris 
voluntate, ad aeonum securitatem et constitutionem 
produxisse Christum et Spiritum Sanctum: Christum 
corpus de caelo detulisse, ac veluti aquam per fistu- 
lam, trausiisse per Mariam Virginem: Per Virginem, 
scilicet, non ex Virgine editum: quia delatus in Vir- 
ginem transmeatorio potius quam generatorio more 
processerit, per ipsam, non ex ipsa; non matrem eam, 
sed tiam passus (1). 

Jam vero ex iis aliisque fabulis, quibus Valenti- 
niana doctrina scatet, videre est quanta vi sanctis- 
simum Incarnationis dogma hujusmodi haeretici 
adorti sint. Quod si deliramenta adjiciamus, quae de 
mundi, angelorum et hominum origine commenti 
sunt illud S. Pauli usurpantes: In omnes generatio- 
nes saeculi saeculorum (2), ecquis non videat, Gnosti- 

(1) TertuII. adv. Valeutinianos c. 27. V. et S. Epiph. haer. 31. 
- S. Iren. adv. haer. I. 1. - Nat. Alex. Saec. II. c. III. art. 6. - et 
Tertull. toto libro cit. 

(2) Ephtt. III. 21. aitov saeculum significat. 

cos Dei unionem cum humana natura, et distinctio- 
nem Dei a natura creata penitus evertisse? Omitto 
de aliis haereticis, qui ex Valentini schola prodiere, 
iiltra disserere; de Secundo nempe, a quo Secundm- 
ni, de Ptolemaeo, a quo rtohmaitae , de Marco tur- 
pium Marcosiorum parente, qui hac formula initiatos 
baptizabant ; hi nomine ignoti rervm nnicersarum 
Parentis, et Veritatis omnium procreatricis, et Illius 
qui e coelo in Jesum delapsus e.v^(l); de Colorbaso, 
qui summum universorum parentem hominem esse 
effutiit, et idcirco Salvatorem consuevisse se Filium 
hominis appellare de Ophitis, quorum alii serpen- 
tem venerabantur, alii initiatos compellebant Chri- 
stum maledictis impetere; de Archonticis, Cajanis, 
Helcesaitis aliisque nominis obscurioris, qui variis et 
probrosis sententiis dogmata Creationis et Incarna- 
tionis lacessere non dubitarunt (3). Satis credo ex iis 
quae diximus comprobatum , Gnosticos omnes in 
dogmate Incarnationis refellendo sibi convenisse, at- 
que viam ad Pantheismi voraginem aperuisse. 

Apud Salzanum commemoratos invenio haereti- 
cos, qui dum Gnosticorum placita contundere aggre- 

(1) Nat. Alex. 1. c. ubi ostendit eos hanc formulam non adhi- 
buisse Catholico sensu, sed per fraudem, ut animas sensim de- 
ciperent, quemadmodum notavit S. Iren. adv. kaer. III. 15. 

(2) S. Iren. I. 12. 13. 

(3) Bardesanes quoque docuit, Christo caeleste corpus fuisse. 
Helxai vero effutiebat, Christi virtutem in viribus et magnitu- 
dine corporis consistere. 

derentur, in alios errores lapsi sunt. Sed miror quod 
hic historicus , ceteroquin accuratus , Cerdonem et 
Marcionem inter Gnosticorum adversarios recensue- 
rit (1). .dCones enim V alentinianos hi qiioque credebant, 
licet per affectatam vitae austeritatem Gnosticorum 
luxuriae obsistere viderentur. Eos Alzog adnumerat 
Gnosticis Syris formae Jvdaico- Persae; queis et Enr- 
cratitas Tatiani discipulos ab Eucharistia abhorrentes 
adseribit, necnon Hermogenem, qui catholicam do- 
ctrinam de mundi creatione et Gnosticas emanatio- 
nes pari ardore damnabat. — Cerdo autem asserebat 
Deum a Lege et Prophetis praedicatum non esse pa- 
trem Domini nostri Jesu Christi; Christum vero nec 
Maria genitum esse, nec verum corpus induisse. Quid 
Marcion? Binos Christos admisit, et, nescio quo pa- 
cto, subdit Christum speciem tantummodo corporis 
habuisse, ita ut Tertullianus insurgat: Desinat nunc 
haereticus a Judaeo, aspis (quod ajtint) a vipera mu- 
tuari venenum. Evomat jam hinc proprii ingenii vi- 
rus, phantasma vindicans Chnstum (2). 

Theodotum Trapezitam Melchisedechianorum du- 
cem , Theodotum Coriarium , Artemonem aliosque 
praetereamus, quos Incarnationis dogmati infensos 

(1) Cono di Stor. Ecel. 1. 4. n. 4. Po-stea auctor infelicem exi- 
tura pugnae designat. Sieuti haeretici diversi nominis in aliqui- 
bus sibi invicem conveniebant, ideo in eorum recensione variant 
historici. Quod quidem pluries adnotatum vellem. V. Ahog I. 
S '^2. B). 

(2) Tertull. ado. Mare. III. 7. - Idem, paucis immutatis, dog- 
matizavit Apelles circa an. 100. 

deprehendimus, ut nonnulla de Montanistis et Ma- 
nichaeis dicamus. 

Sacranienta 'perhibebantur habere funesta Montor- 
nistae, inquit Natalis ab Alexandro (1), et de infantis 
anniculi sanguine, quem minutis punctionum vuhie- 
ribus de ejus corpore extorquebant, cum farina mixto 
panem conficere et Euchanstiam offerre. Igitur sal- 
tem ex hac parte Christo in animarum salutem ho- 
minibus conjuncto injuriam gravissimam irrogabant. 
Sed nonne Montanista fuit Praxeas, qui Patripassia- 
norum sectam instituit, eorum scilicet, qui ajebaut 
Patrem descendisse in uterum Virginis, et crucis pa- 
tibulum subiisse (2)? Nonne ex hac schola dimana- 
runt et Beryllus ausus asserere. Dominum antequam 
inter homines versaretur, non substitisse in propriae 
differentia Personae (3) ; et Noetus , qui Christum 
eumdem esse ac Patrem et Spiritum Sanctum dog- 
matizavit; et Sabellius, qui tres divinas Personas in 
unam hypostasin, tamquam tres appellationes con- 
venire somniavit; et Paulus ipse Samosatensis, quem 
renovasse haeresim Artemonis et Theodoti Coriarii 
Eusebius affirmat 

Montanistis adversi sunt illi, qui, ut illuminatos 
impugnarent, quodeumque donum spirituale illis ne- 

(1) Saec. II. c. III. art. 8. 

(2) Alzog Praxeam Montanistis adversarium dicit T. I. § 75; 
et revera Tertullianus librum edidit in Praxeam. Non desunt 
tamen qui Praxeam unum dicant de Montanistis. V. Berti saec. 
III. Grossi n. 21. et alios. 

(3) Euseb. 1. V. c. 33. 

(4) Ibid. c. 28. V. plura apud Alzog /. c. 

gabant, et Evangelium atque Apocalvpsln S. Joau- 
nis rejicientes, divinam quoque Christi naturam ab- 
jurabant, quare dicti sunt ab Epiphauio Alogi^]. 
Idcirco et isti et Montanistae in denegando Incarna- 
tionis dogmate generatim conveniunt. 

Modo de Manichaeis. Originem atque vicissitu- 
dines hujus haereseos si persequi velim, eo facilius 
eluceret, eam acerrimum atque diuturnum bellum 
Christo Deo vero et homini vero intulisse. Duo prin- 
cipia, lucem nempe ac tenebras Manichaei profitentur, 
successivis generationibus manifestata, ab aeterno 
quidem exsistentia, sed semper sibi invicem adversa. 
De elementis, de mundi principiis, de Adami et Evae 
creatione, de duplici hominum anima, heu ! quot ab- 
surda adstniebant Religioni et sanae rationi repu- 
gnantia! Quid vero ab iis de Jesu Christo disceptan- 
tibus fuerat exspectandum? Docebant Christum non 
fuisse in carne vera, sed simulatam speciem carnis 
ludificandis humanis sensibus prae se tulisse, ut non 
solum mortem, verum etiam resurrectionem menti- 
retur (2). Eousque dementiae productum est Mani- 
chaeorum delirium, ut dicerent, Christum serpentem 
fuisse, qui protoparentibus per esum pomi scientiam 
boni et mali infuderit. Insuper commenti sunt Chri- 
stum primam sedem in sole habuisse, quare Devni 
solarem illum appellant ; dciu in res omnes tali pacto 

(1) V. et S. Iren. adt. haer. III. II. 

(2) S. Aug. 1. de haern. c. 4G. S. Epipli. haer. 6(>. nt alii, quos 
citat Nat. .Alex. Hi$t. Fccl. $aec. III. c. III. 

diffusum , ut in omnibus herbis et arboribus esset. 
Praeterea, eum, quem dicunt Jesum patihile^i^ gigrii 
ex Spiritu Sancto et terra (M. Denique Trinitatis my- 
sterium ita explicant, ut Christus et Spiritus Sanctus 
emanationes sint divinae naturae ad mundi malum 
impugnandum congenitae. Ab uno disce omnes. Fau- 
stus enim Manichaeus ita loquitur: Snh trihus nomi- 
nibus colendus est nobis Deus; ut Pater in suprema 
luce, \it ChrisUis in luce cisibili (quae est vis in sole, 
in luna sapientia), ut Spiritus in aethere puro. Hoc 
pacto perfici oportet lucis liberationem, post quam erit 
finis mundi {^]. Verum mittamus haec omnia. Satis 
constat Manichaeos inter inimicos Jesu Christi au- 
dacissimos omnium exstitisse (3). 

Hic Origenem quoque commemoratum volumus, 
quem alii , ut Eusebius Caesareensis et Rufinus 
Aquilejensis, defendunt; alii, ut Theophilus Alexan- 
drinus, S. Hieronymus, S. Epiphanius, condemnant. 
Antea strenuus fidei assertor, ac Arabum, Berilli et 
Ambrosii V alentiniani haereticorum profligator, ipse 
in quosdam errores miserrime incidit. Ut attingamus 
quod ad nostram rem facit, Origenes autumavit Chri- 

(1) V. Alzog I. § 73. 

(2) Ibid. et S. Aug. 1. 20. contra Faustnm c. XI. - V. insuper 
S. Aug. libros de morib. EccUtxat Cath. et de mor. manich., contra 
Fortnn. Manich., contra Adim. etc. 

(3) Octavo Christiani nominis saeculo Albanenset exstiterunt, 
qui in pluribus cum Manichaeis consentiebant. XII. vero saec. 
Patarini , aliique iisdem erroribus insignes. Grossi, cat. eret. 
n. 27. 

sti auimain praecxstitisse Dei Verbo conjunctam, an- 
tequam carnem indueret (D. Praeterea Christi Domini 
Redemptionem valere asseruit in tantum, ut per ipsam 
diabolus aliquando salvus futurus sit (2). De gratiae 
auxiliis pessime disseruit Pelagii doctrinae praelu- 
dens; quare S. Hieronymus Pelagii doctrinam Orige- 
nis ramuscnhm merito nuncupavit (3). Ipsi tamen fal- 
so affingitur quod crediderit Christo ementitum corpus 
fuisse; falso, inquam, nam pluribus locis hujusmodi 
errorem impugnat, et in Prooemio librorum de Princi- 
piis haec habet: Incarnatus est Filius Dei, cum Deus 
esset, et homo mansit quod Deus erat. Corpus asstm- 
psit nostro corpori simile, eo solo differens, quod na- 
tum ex Virgine, de Spiritu Sancto est. Et quoniam 
hic Jesvs Christus et passus est in veritate, et non 
per imaginem, communi hac morte vere mortuus est; 
vere enim a mortuis resurrexit (4). 

Quisque facile videt, haereses hactenus conside- 
ratas, dum in id sibi invicem conveniunt, ut Incarna- 
tionis dogmati quocumque modo detrectent, ad Pau- 
theismum perducere. Qui enim duplex necessarium 
principium profitentur, omne inde bonum et omne 

(1) S. Hierora. 1. 2. Apol. ade. Ruf. 

(2) S. Epiph. ep. ad Jo. Jiurosol. - S. Hieron. ep. 59. ad Avi- 
tum, et alibi. 

(3) Ep. ad CtesiphonUm c. 2. 

(4) Apud Nat. Alex. saec. 111. c. 111. Et quod aperte erraverit, 
et quod pravis aliorum interpretationibus et adjectionibus cor- 
rupta fuerant ejus opera, ejus nomen confixum est anathemate, 
proscriptique errores Sjnod. Qicumen. V. nn. 5.53. Cp. coacta. 

malum derivari contendunt, et hanc duplicem emana- 
tionem in creatas res et in hominis actus extendere 
audent. Quid est autem assidua illa aeonum, persona- - 
rum, rerum emanatio, nisi divinae substantiae extensio 
et divisio? Et hoc quidem per summum absurdum Va- 
lentiniani docent, de quibus Tertullianus: Viam Pto- 
lomaeus instravit nominibus et numeris distinctis in 
personales substantias, sed extra Deum determinatas, 
quas Valentinus in ipsa summa Divinitatis, ut sen- 
sus , et affectus , et motus incluserat (1). Nonne et 
Montanistae ad Pantheismum perducunt? Hi namque 
credebant Christum et Ecclesiam nondum perfectio- 
nem attigisse, adhuc venturum esse Spiritum San- 
ctum, ut excellentiorem Evangelio doctrinam affer- 
ret, sicut Lege Mosaica Evangelium praestabat. In- 
terea haec doctrina quamdam indicat processionem 
infiniti inter formas et modos fniti, inquit Nicolas (2), 
atque ideo Pantheismum sapit. 

Sed dogma Incarnationis cum Trinitatis dogmate 
magnopere connectitur. Qui enim dicit Verbum ho- 
minem factum, confitetur caelestem Patrem mundo 
reconciliatum per Filium, et Filium per procedentem 
Spiritum homines sanctificantem. Propterea ad eum- 
dem finem deducunt qui Trinitatis dogmati detra- 
hunt. Dum enim negant distinctas esse Personas, 
easque dicunt externa nomina et temporarias Divinae 
Monadis manifestationes, quid nisi Dei extensionem 

(1) Adv. Valent, c. 14. 

(2) Del proteet. Cap. V. 

docent in Patrem, in Filium, in Spiritum, in mundum, 
in nosmetipsos? Verum, ad alias haeresum species 
progrediamur. 

Post exactos Christifidelium persecutores, Con- 
stantino Magno imperante, pacem Ecclesia tandem 
aliquando obtinuerat , quum ex ipsius sinu quidam 
avulsi atrox eidem bellum indixere. Haereses enim, 
quas memoravimus, ad novas haereses viam sterne- 
bant; clerici ipsi et viri in conspicua dignitate consti- 
tuti praecipua fidei dogmata quaestionibus subjicien- 
tes ea pertinaciter impugnabant. Coryphaeus eorum 
exstitit Arius, quem dogmati Incarnationis infensum 
ecquis nesciat? Id profecto indicant ea verba, quae in 
Arianae baereseos detestationem templa nostra adhuc 
personant: Credo in Jesum Christum Filium Dei 
Unigenitum.... Dexm de Deo, lumen de lumine.... Ge- 
nitum non Jactum, consubstantialem Patri W. Ariani 
aliquam habent cum Gnosticis affinitatem, quum do- 
ctrinae divinarum et decrescentium emanationum ille 
subsit error, quo Filius dissimilis Patri enuntiatur. 

Nestorius noAuim intulit haeresum ordinem, ea- 
rum nempe quae mutuas utriusque naturae Christi 
rationes et operationes respiciunt (2). Ille finitum ab 

(1) Kx Cone. Nic. 

(2) Haec hacresis magnam cum Manichaeismo affinitatem 
prae se fert. Ut enim Manes, spiritus et materiae originem et 
conjunctionem explicare nesciens, duo contraria principia invexit; 
ita Nestorius, quum divinae et luiinanac naturae conjunctionem 



Digilized by Googie 




25 

infinito non distinxit sed separavit; unumque alteri 
non hypostatice^ sed moraliter conjunctum dixit; uno 
verbo, Cliristum negavit esse Deum. Hinc non Dei 
matrem, sed matrem Christi dicendam esse Mariam 
Virginem; Tkeophorum autem ejus filium. Juxta Ne- 
storium ergo nihil aliud erat Incarnatio, quam sim- 
plex rsu loycu inhabitatio in Cbristo. Falsone, stulte, 
scripsit Evangelista; Verhm caro factum est? Au- 
dias Cirillum tua effata conterentem; Si quis non con- 
fitetur Emmanuelem secundum veritatem esse Deum, 
ideoque sanctam Virginem esse Deiparam (genuit 
enim carnaliter carnem facium Dei Verhum) anathe- 
ma sit (1). 

Eutyches alio modo Incarnationis mysterium ex- 
plicandum suscepit, sed ut Nestorii errorem effuge- 
ret, in alium errorem lapsus est. Hic nempe asseruit : 
duas naturas utique fuisse absolute distinctas ante- 
quam Verbum homo fieret, sed post factam unionem, 
humanam naturam cum divina confusam adeo ab illa 
fuisse absorptam, ut sola divina remanserit, quae sola 
pro nobis passa sit atque nos redemerit. Cujus quidem 
insulsae doctrinae testimonium exstat tum in epi- 
stola S. Flaviani Episcopi ad S. Leonem Papam, tum 
in sententia Concilii CEcumenici Quarti, ubi, perlecta 
fidei definitione de uno eodemque Jesu Chnsto Domi- 
no nostro, Deo rero et houmie cero, consubstantiali 

et distinctionem in Christo non intelligeret, suam haeresim in- 
duxit. 

(1) Syn. Fpket. Anathem. I. V. et Mansi t. V. 

Patri secundum dicinitatem, et consubstantiali nobis 
secundum humanitatem. Patres omnes conclamarunt: 
Haec Jides patrum, haec Jides Apostolorum; huic omnes 
consentimus, ita sapimvs (1). 

Praestat nunc nonnulla de iis erroribus breviter 
dicere, qui ab Arianorum et Eutjchianorum placitis 
immediate promanarunt. Ab Arianis Pelagiani de- 
scendunt. Quum juxta Arium nibil aliud Christus es- 
set nisi simplex creatura, licet eam caeteris creaturis 
excellentiorem fateretur, hinc facile fuit haereticis 
concludere, Christum nullam posse divinam gratiam 
pro nobis promereri. Quod quidem Pelagius inferebat 
docens, suis hominem viribus ad sublimiorem perfe- 
ctionis gradum evehi posse, atque a peccati jugo li- 
berari. — Si recte inspiciamus, ad ipsum finem, ac 
Ariani, Pelagiani tendebant. Arius Deum ab homine 
sejungebat, hominem a Deo Pelagius. Ille negans di- 
vinam Christi naturam, ad gratiam impugnandam 
progrediebatur; hic, divina gratia refutata, divinam 
quoque Christi naturam erat impugnaturus (^). 

Ad Pelagii doctrinam refellendam, necnon hae- 
resim eorum, qui liberum hominis arbitrium omnino 
tollebant , quique Praedestinatiani appellabantur , 
Semi-pelagiani insurrexerunt, qui parem gratiae et 

(1) Syn. Calctd. Oecum. IV. - V. et Mansi t. VII. 

(2) Intimam autem cum Nestoriana hacrcsi haeresis Pelagia- 
na familiaritatem habet. V. Jo. Cassian. 1. VII. de Jncar. Christi. 
Ita et Prosper epitaph. Nestor, et Pelag. hasr. 

Nestoriana lues successi Pelagianae, 

Quae tamen est utero progenerato meo, etc. 

libertati vim tribuebant, et licet necessariam assere- 
rent Christi gratiam ad faciendam perficiendamque 
justitiam, illam tamen non requirebant ad initium fi- 
dei, et ad perseverandum in eadem fide usque ad fi- 
nem. Quos omnes veritatis hostes profligavit Eccle- 
sia doctrinam tradens, qua supernaturale a naturali 
distinguit, divinum ab humano, gratiae actionem a 
libero voluntatis arbitrio. 

Ab Eutychiana vero peste Monothelitarmn error 
exortus est. Si enim una in Christo natura esset, quo- 
modo ei duplex inesset voluntas? Ita ratiocinati sunt 
saeculo VII. Theodorus Pharanitanus, Sergius Con- 
stantinopolitanus, aliique, qui propterea Monothelitae 
appellati sunt. Ii duplicem Christi naturam profite- 
bantur, ne sicut haeretici ab Ecclesia damnarentur; 
sed imam in eodem Christo Deo-virilem operationem 
esse dicebant (1). Merito in illos clamabat Sophronius, 
atque de Sergii astutia Pontificem Honorium mone- 
bat (2). Quum enim Sergius assereret humanam Chri- 
sti voluntatem passivam esse atque divina quodam- 
modo absorberi, consequens erat imperfectam esse 
hwnana/m Christi naturam , quum ad perfectionem 
naturae propria et activa voluntatis operatio neces- 
saria sit (3). Contra hanc haeresim Sextae Synodi 
Qilcumenicae patres conclamant; Duas naturales vo- 



(1) aytpyeia ^tavSptxrj. 

(2) V. Mansi t. XI. ep. ad Sergium, etc. 

(3) V. Alzog I. § 124. n. (1) ubi illius sententia circa Hono- 
rium Pp. ab Cajetano Squitieri confutatur, {ed. Nap. 1856.) 

luatates in Christo et duas naturales oj>emtiones in- 
divise, inconvertibiliter, inseparahiliter, inconfuse se- 
cundum SS. Patrum doctrinam adaeq^ue praedica- 
mus (1). 

Opus non est ut pluribus detineamur ad demon- 
strandum superiores haereses in dogma Incarnatio- 
nis simul conspirasse, atque Pantheismi principia dis- 
seminasse. Quid nunc Apollinarem commemorem , qui 
corpus absque anima assumptum fuisse a Verbo dog- 
matizavit, ac postmodum et animam accessisse sed 
mente destitutam, cui proinde loco mentis esset idem 
Verbum? Quid Photinum Episcopum, qui haeresi 
Sabellianac adhaerens , Christum purum hominem 
esse, neque ante M. Virginem exstitisse adjecit (2)? 
Quid Antroqiomorphitas , qui Audaeo duce, humani 
corporis delineamenta Deo affingentes nullum inter 
finitum et infinitum discrimen faciebant? At non pos- 
sum quin de quibusdam haeresibus verba faciam , 
quae sexto, septimo, et octavo saeculo exortae, SS. 
Incarnationis mysterium propius attingunt. 

Ac primo quidem Monachi Acoemetae negarunt 



(1) Cone. Gen. VI, Cp. III. Act. 18. 

(2) Merito cl. Derti succenset Danti poetae, ex eo quod In- 
ferni c. XI. dixerit infectum a Photino Anastasium Pontificem : 
Anastasio papa guardo Lo qual trasse Fotin della via dritta. Ana- 
stasium enim I., qui Photini tempore vixit, inter Sanctos vene- 
ratur Ecclesia. Insuper eumdem sibilantia hydrae haereticorum 
ora compescuisse scripsit S. Hieron. [Ep. ad Princip. et Demelr.). 
V. etiam comment. Brunonis Bianchi ad h. Dant. 1. - Berti hisl. 
Eccl. eaec. VI. c. III. 

unam de Trinitate personam affixam cruci fuisse, ac 
tali pacto Nestorio adhaeserunt (1). Contra quos Mo- 
nachi Scythae hanc formulam induxerunt: Unus de 
Trinitate passus est carne; quae quidem a nonnullis 
Eutychiano sensu intelligi poterat, sed Catholico 
sensu explicata Christi veri Dei et hominis veri pas- 
sionem confirmat, ideoque monachi Scythae prout 
catholici a Joanne II. habiti sunt. 

Dein quaestio exorta est Eutychianos inter et 
Acephalos (-^), num in unam coeuntibus divina et hu- 
mana Christi natura, ejus corpus, perinde ac nostrum, 
corporalibus affectibus obnoxium esset. Quidam tale 
necessario fuisse asserebant, et dicti sunt Corrupti- 
colae; alii negabant omnino et dicti sunt Incorruptir- 
colae. Per se quisque videt hos in antiquam haeresim 
declinasse, qua Dominus specie tenus passum esse 
plures commenti sunt. 

Agnoetas interea Themistius diaconus ex Ace- 
phalis in campum eduxit, effutiens ignorantiam in 
mentem Christi irrepere potuisse; Joannes vero Phi- 
liponus Tritheitas, professus in Deo sicut tres hypo- 
stases, ita tres adinveniri naturas (3j, Quomodo vero 

(1) A xoiV^toi (in.soinncs), quod in eorum coenobiis nulla bora 
a Dei laudibus cessaretur. 

(2) Acephali, qui neque Eut^’chem ducem sequebantur, neque 
fidei catholicae adhaerebant Calccdonensi Sj-nodo definitae. Erant 
reapse monophysilae (Sirmond. dc Irib. Capit.) 

(3) Themistius male interpretatus est quod legitur .Mare. 
XIII. 32. De die autem illo vel hora nemo scit, ncijne auyeli ia cae- 
lo, aeque Filius, nisi Paler. 

hic Incarnationis dogmati adversatur? Rejecta Sy- 
nodo Calcedonensi unam in Christo naturam cum 
Eutychianis asserebat: ne inde cogeretur fateri divi- 
nam naturam in tribus personis exsistentem fuisse 
crucifixam (ut Theopassitae docebant), tres divinas 
naturas effinxit, quarum una ab aliis distincta in Re- 
demptore substiterit. Ii saeculo sexto suas haereses 
disseminarunt. 

Praeter Monothelitas , Christolytae (^) asserentes 
Dominum, relicto in terra corpore, in sola divinitate 
ad caelos adseendisse; Armeni, qui haeresi Eutychia- 
na fuerunt impliciti, aliique Christi hostes saeculo 
septimo eruperunt. Elipandus episcopus Toletanus, et 
Felix Urgelitanus, saeculo octavo, docuerunt Chri- 
stum esse Filium Dei adoptivum. Quid est adoptio 
nisi extraneae personae in filium assumptio? Itaque 
qui Christum filium Dei adoptivum appellat, eum 
tamquam hominem habet ad divinitatis consortium 
elevatum. Id profecto Nestoriana haeresis docet. 

Sed quasi aliquid deesset tot in Christum prola- 
tis blasphemiis, ii insurrexerunt qui sacris Imagini- 
bus bellum indicerent, unde Iconomachi et Iconocla- 
stae dicti sunt. Quam nefaria decreta non solum in 
sanctorum effigies et Beatissimae Virginis, sed in ipsa 
Christi simulacra Leo Isaurus (an. 72G. et 730.), 
atque Constantinus Copronymus (an. 754.) promul- 
garunt! Quam multi Catholici pro Iconum et Reli- 



(1) yjjioToXutai, fl XvM [soho). 

quiarum Sanctorum cultu tuendo martyrium subiere; 
felices admodum si haec fidei monumenta a sacrile- 
gis manibus et flammis surripere possent (1)! 

Demum praeter repullulantes haereses Theopas- 
sitarum et Iconomacborum Praedestinatiani^ saeculo 
IX, Ecclesiam infestarunt, qui electionis et rej^roba- 
tionis decreta adstruebant, queis necessum esset prae- 
destinatos salvari, non praedestinatos damnari. Quod 
quidem solummodo a divinae gratiae et ipsius Incar- 
nationis adversariis contendi poterat (2). 

Ex iis quoque haeresibus, quae alteri periodo ad- 
scripsimus, perspicuum est, eas generatim considera- 
tas in id convenire, ut Christo aliquid indignum tri- 
buant, aut aliquid ei proprium detrahant, atque ideo 
in Sacrosanctum Incarnationis dogma invehant. 

Irrumpentibus undequaque haereticorum doctri- 
nis Ecclesia, qua conciliis, qua Pontificum epistolis 
et SS. Patrum lucubrationibus obstitit, adeo ut No- 
vatores qui secuti sunt nihil afferre potuerint, quod 
jam non fuerit ab aliis inventum et praedicatum ; 
nullum fidei articulum impeti verint, qui jam non fuerit 
definitus. Si quid tamen discriminis inter antiquos re- 
centesque errores exsistit, in eo deprehenditur, quod 



(1) Perlegantur opera S. Joannis Damasceni, qui Iconoma- 
cbos aliosque haereticos tam invicte profligavit. 

(2) Gottescalchum hujus haereseos auctorem nonnulli faciunt, 
qui tamen plurcs clarissimosquc vindices habuit, S. Prudentium, 
S.Rhomigium, Florum diaconum, Ratramniim monachum alios- 
quc. V. Mahill. Ah. l. 30. ct Berti l. 0. Je Tk. discipl. c. 14. 

posteriores haeretici excusso cujuslibet auctoritatis 
jugo, civilia quoque negotia turbarunt, et magna ex- 
inde rei publicae mala intulere. 

Maliumedauismo viam stravisse Arii, Nestorii et 
Eutyclictis errores, praeclari Nicolas et Salzanus non 
dubitarunt asserere. Dura enim Incarnationis ac di- 
vinae Matermtatis dogma tam multi pseudo-docto- 
res impeterent, atque divisos in Oriente fidelium ani- 
mos tenerent, iis, qui fato credebant ac faeminam lu- 
dibrio habebant, fallacis religionis fundamenta pone- 
re facile fuit. An Mahumedis religio Christo faveat, 
quisque cognoscit. 

Porro Photianum Schisma , praeterquamquod 
Ecclesiae unitatem scinderet, Spiritus Sancti proces- 
sionem inficiabatur, atque ex hac parte Arii doctri- 
nam indirecte fovebat (M. 

Sed ut loquamur de erroribus, qui Scholasticae 
Theologiae tempore invaluerunt, quique Verbi Incar- 
nationem respiciunt, aliquid de Jo. Scoto Erigena pri- 
mum dicamus. Hic, ait celeberrimus Alzog, licet ma- 
gna ingenii dexteritate polleret, a gravissimis errori- 
bus sibi cavere nescivit. Incomprehensibiles veritates 
explicare aggressus, proprias ac metaphoricas voces 
haud scmper distinxit, saepius illis abusus est, atque 

(1) Quamvis hic non agatur de consubstantialitate Spiritus 
Sancti, praestat cum cl. Nicolas animadvertere, haereses, quae 
hanc Divinam Personam afficiunt, speciem quamdam Arianismi 
induere. 

in doctrina do Eucharistia Borongario praelusit; quin 
imo immediatam praebuit occasionem, ut tot alii de 
Deo et mundo, de mali natura, de praedestinatione 
disserentes errarent. Nonne in suo opero, cui titulus: 
divisione naturae^ gravem illam Religionis no- 
strae veritatem obliviscitur , essentialem nempe di- 
stinctionem Dei et creaturae? Nonne Trinitatem esse 
dicit symbolicam veritatis manifestationem, et quam- 
dam theophaniam , qua Deus innotescit ? Ergo hic 
quoque caeteris Christi inimicis et Pantheismi docto- 
ribus adnumeraiidus est. (D. 

Atque uti videamus quanti facienda sit hacresis 
quae Eucharistiam afficit , animadvertendum est , 
dogma Incarnationis in nobis vivificari atque subsi- 
stere ut Sacramentum. Rcalis Jesu Christi praesentia 
in Eucharistia eam nobis profecto exhibet, de qua lo- 
quimur, distinctionem finiti ab infinito; participatio 
vero qua fruimur hujus Sacramenti, conjunctionem 
finiti cum infinito, absque eorum confusione, demon- 
strat. Qui hujusce fidei centrum reliquerunt , ab 
omnium veritatum fide brevi desciverunt. A recto 
tramite aliquantulum digressi in Pantheismum prae- 
cipites lapsi sunt (2). Quod si excelsum hoc myste- 
rium non abjurassent, Jesum cognovissent in fra- 
ctione panis (^). Testem appello Berengarium , qui 
saeculo undecimo hujus infandae haereseos auctor 

(1) Alzog T. II. § 203. - Sunt qui illum defendant. Siilzanus 
quoque ad judicium bene de co ferendum proclivis est. 

(2) Nicolas l. c. c. VI. 

(3) L«c. XXIV. 3.'). 

.•? 

exstitit, Lutheranorum atque Calvinistarum quodam- 
modo antesignanus (M. Post illum Roscellinus tres 
substantias in tribus Personis docuit, atque ideo tres 
Deos (2). Quam quidem haeresim Incarnationis dog- 
mati adversari, pulcherrimus ille Tractatus ostendit, 
quem D. Anselmus contra Roscellinum conscripsit, 
hoc titulo; de Verhi Incarnatione 

Horret nunc animus innumeras meminisse hae- 
reses atque sectas, quae sacculis XII. XIII. et XIV. 
Ecclesiam ac societatem turbarunt; Catharos, Pata- 
rinos, Henricios, Poplicanos et alios quos describere 
nimis longum esset. Ii generatim veniunt nomine 
Alhigenshm D), Ebionitaruni , Gnosticorum, Mani- 
chaeorum, Montanistarum , Arianorum, Nestoriano- 
rum et Eutychianorum placitis apprime imbuti , 
quamvis circa aliqua discordes essent, omnes in id 
conveniebant, ut Incarnationis dogma negarent. Ex 
hoc odio in Christum , ait Reinierius , processit do- 
ctrina ipsorum et rancor (5). Nonne trium Persona- 



li) Transubstantialioncm ac realcm Christi praesentiam in 
Eucharistia negavit. Ejus doctrinam et asseclas plura conc. da- 
mnarunt; i. e. Vorcell., Turon., Paris., otc. 

(2) Trilheislae, qui damnati sunt Sjrnod. Compendii, an. 1092. 

(3) Exinde Roscellinus coepit controversiam , quae jamdiu 
nominales inter et reaUs agitata est. Qua de re cit. Nicolas dis- 
serens (c. VI.) ostendit hinc ad naturalismum procedi, illinc ad 
pantheitmum. 

(4) Ita dicti a dioecesi Albiga in Occitania, quam primum 
corruperant. 

(5) Apud Nicol. n. ad c. VI. 

rum aequalitatem negabant? Nonne humanam Christi 
naturam aut non exstitisse , aut tantummodo specie 
tenus fuisse dicebant? Quid de Sacramentis, quibus 
Redemptionis fructum mortales percipere credimus? 
Quid de SS. Imaginum cultu et de Cruce sentiebant? 
Quodcumque ad Incarnationis mysterium spectaret, 
ludibrio habebant; im 2 )unitatem ^leccati prornitte^ites, 
Deum tantummodo lonmi et non justum prnedica- 
lant (1). 

Dura haec Albigensium scelera publice debac- 
charentur, in philosophorum disciplinis, Parisiis prae- 
sertim, iidem errores serpebant. Amaurius enim Car- 
nutensis male interpretatus haec Erigonae verba: 
Omnia sunt Dei, omnia sunt Dei emanationes , mala 
haereseos semina jecit. Hinc dogma Trinitatis sub- 
verti, atque adeo Patrem, Filium et Spiritum San- 
ctum perinde ac varias hominis periodos explicari , 
rejici Sacramenta, Sanctificationem in conscientia di- 
vinae praesentiae collocari (2). David autem dcDinant 
pantheismi placita clarius effudit, atque ex hac schola 
erupit secta fratrum et sororum liberi spiritus, qui 
et Beguardi in Germania, in Gallia Turlupini. Quid- 
quid in mundo est, a Deo emanasse docebant, sibi il- 
lud Christi usurpantes: Ego et Pater unum sumus (^1. 
Quid insulsius, quid magis impium excogitarij pot- 
est? Qui ad tantae dignitatis conscientiam dere- 



(1) Act. TinnUres, an. tp. Philippi Aug. 1211. 

(2) Engelhardt Tract. J/ist. Fccl. n. 3. - Moreri. (fratirl di- 
rlioH, 

(3) ./o. X. 30. 

nerif, ajebant illi, 'non amplius ad sensilem mundum 
spectat, nullo ptotest peccato faedari, nullo indiget Sa- 
cramento. Videte cognationem cura Gnosticis et 
Adamitis! 

Abelardus , quera D. Bernardiis non dubitat ap- 
pellare Goliatli, nonne et ipse in misendmam incidit 
haeresim, qura Incarnationi adversabatur (1)? Praeter 
alios errores asserebat Patrem, ?n\(i paternitatem, su- 
premam esse divinitatem, quae in Filium et Spiritum 
Sanctum exseritur, adeo ut, si Pater persona est, aliae 
duae personae nullatenus esse queant. Ubinam, quae- 
so, mediatio inter Deum et homines interest; ubinam 
Verbum, quod humanam divinae naturam conjunxit? 
Admisso emanationis principio in ipsa Trinitate, non- 
ne ad cactera necessario extenditur? Quae via pan- 
ditur ad Pantheismum! Ille (Abelardus) cum de Tri- 
nitate loquitur, sapit Arium; cum de gratia, sapit Pe- 
lagium; cum de persona Christi, sapit Nestorium (2). 

Jamque summum gloriae fastigium per D. Tho- 
mam Aquinatem catholica doctrina attigerat, quum, 
sic Deo permittente, extremas error vires intendit, at- 
que in sacrum fidei depositum fallacis philosophiae 
et theologiae argumentis irrupit. Joannes enim Wi- 
clephus ex Anglia, Ecclesiastica auctoritate omnino 

(1) Procedit Golias procero corpore, nobili illo suo bellico ap- 
paratu circummunitus, antecedente quoque ejus armigero Ar- 
naldo de Brixia. S. Bem. ep. 189. ad Pp. Innoc. 

(2) S. Bcrn. ep. 192. ad Mag. Gnidonem. 

rejecta, contra Transuhstantiationis dogma insurre- 
xit, atque Pantheismi vesania correptus haec protulit 
effata: Detis est quaelibet creatura in esse intelligihi- 
li; quaelibet creatura est Deus; quodvis Deus est (1). 
Quid plura? Mali necessitatem et fatum adseruit, cu- 
jus potestati Deum subjici non dubitavit. Quae cum 
ita sint, quo pacto in Dei Filium peccati triumpha- 
torem Wiclephitae credere potuerunt? Haec secta Lol- 
lardos progenuit, qui dicerent, daemones caelo inju- 
ste dejectos. Sanctum Michaelem et Angelos simul 
cum iis, qui Lollardum sequi detrectant, perpetuam 
damnationem obituros (2). 

Joannes Hus discipulus atque haeres Wiclephi 
Hieronymum Pragensem doctrinae et factorum so- 
cium sibi adseivit ; et absolutam hominum praedesti- 
nationem docuit, qua alii ad salutem, ad mortem alii 
ab aeterno designati sint. Praeterea Sacramentorum 
vim a ministri sanctitate pendere dixit, eaque nihil 
valere ab indignis collata; Transtihstantiationem vero 
negavit, licet sub utraque specie sacram synaxim po- 
pulo impertiendam contenderet (3). Undenam haec 
pestis exorta? A Manichaeis aliisve prioris periodi 
haereticis Albigenses, ab Albigensibus Valdenses, ab 
iis vero Wiclephitas et I/ussitas edoctos fuisse, ne- 
mo potest iuficiari. A Valdensium renibus multi ex- 

(1) Nic. c. 6. - Alzog Hist. Eccl. T. II. § 279. 

(2) Lollardus Walter Bohemus vim Sacramentorum, justi- 
tiam et proprietatem impugnabat. 

(3) Facile concludit Nic. c. 6. Hussitas Communiontn in Com- 
munismum immutasse. 



Digilized by Googlc 




S8 

orti fuerunt phanatici, quibus secta increvit, aut in 
novas alias sectas divisa est (1). Sic haercses omnes 
se invicem complent, atque una explicat aliam. - Ve- 
rum ne nimis in longum protrahatur oratio, utrum 
aliae haercses in impugnando Incarnationis dogmate 
cum superioribus conveniant, videamus. 

Postrema periodo, scilicet a XVI. Saeculi initio 
usque ad nos, Protestantismus invaluit, quem cum 
dicimus, non unam hacresim intelligere fas est, sed 
plnrium hacresum cohortem (2). Nulla etenim aetas 
fuit un([uam haereticorum erroruraque feracior . 
Quem vero priorem commemorem inter hujusmodi 
haereticos nisi Martinum Lutherum? Hic (ut illud 
attingam quod mihi propositum fuit) ignoti auctoris 
librum , cui titulus Theologia Oermanica, primum 
edidit, cujus in praefatione testatus est, ad latus S. 
Scripturae atque librorum S. Augustini hujusmodi 
opus collocandum esse, ex quo ipse didicerat quid 
Deus esset, quid Christus, quid horno et caetera (3), 
Exinde docuit post Adac peccatum exstinctum fuisse 
liberum voluntatis arbitrium, impossibilia esse prae» 
cepta Dei, omnia justorum opera inquinamenta esse 
et peccata, substantiam panis una cum corpore Chri- 
sti in Eucharistia permanere, quemvis hominem sa- 
cerdotem esse. Quantam ergo Luthorus tum gratiae 

(1) Guiilo Cartnelit. Sununa haere». Wald. 

(2) ProUetanle» inde dicti ejuod in >Sj>irac Comitiis [un. lo2'.).) 
quibusdiun statutis obtemperare nolle protestati sunt. 

(H) Xic. dei Prolal. c. VII. 

Christi tum ejus dignitati intulit contumeliam (i)! 
Sed multos alios video haereticos, qui invicem digla- 
diantur. 

Aiiahaptistarum sectam induxerunt Nicolaus 
Storchius, Thomas Muntzerus et Marcus Stuber. Ii 
totum hominem quasi divinae potentiae ludibrium 
existimarunt, quidquid perversum auderent veluti 
supematuralem inspirationem habentes (2). 

Andreas Carolstadius negabat Christum in Eu- 
charistia inveniri, nominem fidelium antropopkagwn 
esse irrisorie affirmans. Zuinglius, qui religionis cau- 
sa praelio occubuit, in verbis quibus Eucharistia 
conficitur metonymiam autumans, signum Dominici 
Corporis non substantiam esse propugnavit, et Mis- 
sam non esse Sacrificium, sed potius Sacrificii crucis 
commemorationem. Insuper originale peccatum ne- 
gavit, et paganorum salutem temere asseruit (3). 
Joannes CEcolampadius a Paulo Jovio, Erasmo et 
Sadoleto eruditus praedicatur, sed in eo perniciosis- 
simus, quod. Sacrosancta Synaxi repudiata, pluri- 



(1) Ejus opera, ad Nobil. Germa». - De perfeci. Christiana, 
De Servit. Bahyl., De Christ. Ubert. etc. passim citantur ab hi- 
storicis. 

(2) Anabaplistae appellati sunt quod baptizatos a catholicis 
iterum baptizandos esse contenderent quum rationis usu polle- 
rent. 

(3) Divina necessitate hominem peccare docebat; qnid enim 
aliud, ajebat, quam gehennae filium his signis deprehendimus^ . . 
Dicant ergo Dei providentia se esse proditores ac homicidas [ep. an. 
1527.) Senecae quoque doctrinam tenebat, Deum esse animam 
mundi. (Hahn, Dottrina di Zuinglio). 

mos Zuingluiiia peste infecit. Hi tres haeretici Sa- 
cnimentanorum auctores exsistunt. 

Praeterea Matthias Flaccus Lutheri et Melan- 
cthonis placitis hoc addidit affine Manichaeismo , 
originale nempe peccatum esse animae rationalis sub- 
stantiam (1). Messiam in lege promissum nondum 
advenisse asseruit Martinus Bucerus. Macedonii 
hacresim innovasse, et Anabaptlstis adhaesisse dici- 
tur Bernardinus Ochinus. Oxiander Andreas novam 
de Redemptione doctrinam diffundens asseruit Do- 
minum esse humani generis reparatorem et efficien- 
tem salutis nostrae causam secundum solam divinam 
naturam; hominem vero justiheari ipsa justitia, qva 
Deus essentialiter justus est. Quem contra insurgens 
Franciscus Stancarus asseruit Christum esse homi- 
num redemptorem spectata sola natura humana., ni- 
hil ad salutem conferente divinitate personae. Me- 
dius inter praeliantes Andreas Musculus venit di- 
cens, ita Christum esse mediatorem secundum utram- 
que naturam, ut divinam cum humana mortuam, et 
hanc cum illa ubique esse contenderet. Sic haeresis 
haeresim procreat: sic ex arbore mala surculi multi 
et propagines dilatantur. 

Calvinus, qui ex Lutheri et Zuinglii excessibus 
seipsum cohibere debuerat, cum de praedestinatione 
ageret, in altiorem abyssum proruit. Hanc quippe 
blasphemiam protulit, Deum primum hominem im- 



(1) Hinc pjiis iis.sfjclae subula ntialhtae dicuntur. 

pulisse ad peccatum, ut odii atque rigoris aliquam 
causam haberet: nam res externae, qvae ad excaeca- 
tionem reproborum faciunt, illuis irae (^Dei) sunt in- 
strumenta. Quam sacrilegam propositionem tali pa- 
cto fulciebat: Corruit ergo frivolum illud effugium, 
quod de praescientia Scholastici habent; neque enim 
praevideri ruinam impiorum a Domino Paulus tradit, 
sed ejus consilio et roluntate ordinari (1). Omitto cae- 
tera Calvini sacrilega documenta, queis Christum 
verum Deum et hominem verum lacessivit, quum ea 
haereticis ejusdem furfuris communia sint. Solum- 
modo animadvertendum existimo , protestantismum 
per duas vias prorsus diversas ad extremum ignomi- 
niae genus hominum pertraxisse. Hinc enim liberum 
hominis arbitrium pro nihilo haberi, illinc liberum 
cujusque rei examen institui. Juxta priorem doctri- 
nam, hominem Deus ad nihilum redigit; per alteram 
vero, Deus et quidquid supra naturam exsistit huma- 
nae rationi subjicitur. Aut finitum ab infinito, aut a 
finito infinitum absorbetur. Utrinque Dei et hominis 
distinctio, et Dei cum homine conjunctio impetitur; 
utrinque haeresis in pantheismum relabitur. 

His omnibus siquid addi oporteat, Socinianam 
labem consideremus, quae praeter Antitrinitanorum 
blasphemias, Ebionis quoque errorem complectitur, 
Christum purum hominem faciens; necnon aliorum 

fl) Comment. in Ep. ad liom. JX, 18. Ergo cujus vult inisere- 
iur, et quem vult indurat. 

qui de Sacramentis, de Originali peccato, et de Chri- 
sti gratia pessime sentiunt (1). 

Rescissa per Henricum VIII. Angliae unitate 
cum Romana Ecclesia, oa regio quae Sanctorum In- 
sula fuerat appellata, in teterrimam quoque haeresim 
pertracta est, praesertim cum, Elisabetha imperante, 
Sanctorum cultus fuit prohibitus, in imagines bellum 
indictum. Missae Sacrificium abolitum, perfidi hae- 
resiarchae inter martyres cooptati. Ex quibus aper- 
tissime patet, in ea dogmata, quae ad Incarnationem 
plus minusve referuntur, fuisse hac aetate atrocissi- 
me dimicatum. Obstitit huic infandae errorum pha- 
langi Sacrosancta Synodus Tridentina, cujus sapien- 
tissimis decretis et anathematismis quaecumque pro- 
fecto haereses confossae sunt. 

Nihil propterea novi intulere novissimi scriptores 
qui haeretica nota insigniuntur: Arminiani Pela- 
gium secuti (2); Gomaristae calvinianam praedesti- 
nationis doctrinam perhibentes (^]; Illuminati, qui 
meditationum suarum vanitatem praeferebant Sa- 
cramentorum virtuti; Metaphoristae, qui autumarunt 
Jesum non fuisse revera Verbum Dei, sed quamdam 
Verbi metaphoricam imaginem ; Pelagini W , qui 

(1) Ad Unitarioi pertinent Sociniani, quia unam in Deo per- 
sonam agnoscunt. Berti Eccl. Ilist. Brev. saec. XVI. III. 

(2) Ab Arminio, qui ob. an. 1609. Dicti sunt et Remonslrantes. 

(3) Gomarus horum auctor, qui ob. an. 1641. 

(4) A quodam Jac. Philippo oratorii S. Pelagiae Mediolani 
rectore. 

praeter alia effutiebant orationem mente peractam 
Eucharistia digniorem esse atque Redemptione ipsa 
praestare. Cur et Jansenianam doctrinam, quae tan- 
tum Saeculo XVII. excitavit incendium, inter Chri- 
stomachorum molimina non recenseamus? Quamvis 
enim in speciosis quibusdam verbis venenum late- 
ret, et de quinque Jansenii propositionibus per bien- 
nium exagitata fuerit controversia, eas tamen post 
Innocentium X. (t) et Alexandrum VII. proscripsit 
Innocentius XII. (an. 1694.) in sensu oheio quem 
verha ^raesef erunt. Et hoc quidem jure, cum inter 
alia hanc falsam, temerariam et scandalosam propo- 
sitionem Jansenii liber contineat: Christum non esse 
mortuum pro omnihis. 

Finiti ab infinito distinctio etiam a Quietis tis re- 
jecta est, quum docuerint, animam non debere in 
aliquo opere active se gerere, omnem sollicitudinem, 
spem et timorem esse deponendum, adeo ut, superio- 
ri parte Deo conjuncta, quidquid in inferiori occur- 
rat nullam maculam inducere possit (2). 

Nunc praetermissis Atheis, qui exinde in Chri- 
stum insurrexerunt; Benedicto Spinoza, qui aperte 
docuit, Deum non esse nisi materiem ubique diffu- 
sam (^); Ezechiele Meden, qui se modo Dei Verbum, 
modo Michaclem Archangclum appellabat, et aliis, 

(1) Cottst. Ckm occasione impressionis libri ctc. 

(2) Michael Molinos Quietistnrum pater fuit, cujus effata In- 
noc. XI. damnavit an. 1687. 

(3) Tracl. Theolog. Polit. Amstelodami an. 1670. 

videamus ipiiuam fueriut postremi Divinae Incar- 
uationis adversarii, atque ideo pantheismi doctores. 

Recentium jthilosophorum systemata a Prote- 
standum doctrinis originem habuisse non dubita- 
mus (1). Kuntzen, Edelmann, Nicolai, Wolfenbiittel, 
Lcsscing aliique theologi et professores eruperunt, 
qui recta fidei principia per novas ac abstrusas di- 
cendi formas perverterent. Complures exinde libelli 
in lucem prodire, queis sacerdotum, regum et cu- 
juscumque potestatis jugum excutiendum esse, ra- 
tionis arbitrio standum, nullum Deum, nullum dae- 
monem esse perfidi magistri docebant. Multi a Rous- 
seau ad Aloysium Blanc adamitici lapsus historiam 
atque nostrae Redemptionis dogma omnino negarunt. 
Quid de Trinitatis et Incarnationis mysteriis tradit 
Hegeliana schola? Patrem asserit absolutam essen- 
tiam, site substantiam cnjusque rei in seipsa consi- 
deratam. Filium appellat indeterminatae substantiae 
transforrnationem in realeni existentiam sire univer- 
sum. Denique, quum Jiniti identitatem cum injinito 
anima q)erspicit et fatetur, seque sibi aequat et com- 
plet, id esse tradit Spiritum Sanctum, tertiam per- 
sonam, spiritum humanum. Eadem schola quamdam 
Incarnationis speciem profitetur; verum a catholica 
veritate longe aberrat, quum doceat. Verbum «o?f 
in uno Chnsto, sed in toto simul humano genere ho- 



(1) V. Nicol. dcl Protest. c. VIII. 

minem factum. In suo libro de Jesu rita id satis de- 
monstrat infelicissimus Strauss (1). 

Nuper ct Hernestus Ronan , in suo libro La vie 
de Jesus, Evangelii testimonia aut omnino rejiciens, 
aut ad suum sensum mira audacia contorquens, do 
Christo, tamquam de simplici homine loquitur; et 
revelationis ac miraculorum veritati detrectat. Quid 
est hoc nisi antiqua haereticorum placita refrigero, 
et impiorum philosophcmata efferre? (2). 

Jam vero, quid novi, decem et octo abhinc sae- 
culis, tumens haereseos spiritus invenire potuit? Un- 
de bellum initum, ibi confectum est; semper enim 
idem Christus verus Deus ct verus homo impiorum 
jaculis est impetitus. Hic tamen lapis, quem rej^ro- 
hacerunt aedificantes super rationis fundamento, hic 
foetus est in cafut anguli. Cluristus in aeternum 
manet (3). 

Ad quem vero finem novissimi quoque errores 
generatim considerati perducant , ecquis ignorat? 
Nonne finiti et infiniti conjunctionem et distinctio- 
nem de medio tollunt? Philosophi Kant doctrina ad 
Pantheismum trahit. Fichte, Schelliug et Hcgel ut- 
pote naturali tantummodo religioni fretos ad hunc 
finem -viam paritor stravisse, constat H). Ii scilicet 

(1) V. Nicol. 

(2) Si vires suppetant, est in animo parvam edere historiam 
de Christi vita piae fidelium lectioni accomodatam. 

(3) I. Petr. II. 7. 

(4) V. De-Giorpio Inst. Philos. etc. Vvl. II. ji. 1-53 in 

unum exsistere concludentes, et hominis affectiones 
Deo, Deique jura homini suppeditantes, Deum simul 
et hominem , infinitum et finitum confundere ipso 
suo ratiocinandi impetu coacti sunt. Afheismus vero 
et Pantheismus etsi voce differant, tamen sunt idem 
re; quum enim Deus bitens perfectissimum a creatis 
relus omnino distinctum, eum cum mundi rebus con- 
fundere, quod Pantheismus facit, idem profecto est 
ac ipsum penitus negare , quod audet Atheismus. 
Sed quocumque modo Deus ab homine refutetur, ne- 
quit homo sine aliqua Divinitatis imagine consiste- 
re; ratio se ipsa constituit perinde ac Deum (D. 

Quot et quanta exinde oriantur inter homines 
mala, non est nostrum disserere. Si Deus et paterna 
Dei erga homines providentia minime creditur, ho- 
minis originem et finem quis poterit explicare? Quis 
mortalibus aegris spem vitae suggerat, et lapsis tri- 
buat requiem, et caecis mentibus viam veritatis re- 
cludat? Rejecta superna luce, ex inani naturae spa- 
tio, veluti ex tenebricoso abyssi puteo infinita erro- 
rum colluvies egreditur. «Ascendit fumus putei, si- 
cut furnus fornacis magnae;... et de fumo pxdei exie- 
runt locustae in terram . . . similes equis paratis in 
p-raelium . . . dentes earum, sicut dentes leonum . . . et 
habebant loricas ferreas : et vox alarum earum sicut 
Tox curruum equorum multorum currentium in bel- 
lum: et habebant caudas similes scorpionum : et acu- 
lei erant in caudis earum (2). 

(1) Praeteriti sacculi historia id abunde confirmat. 

(‘2) Apoc. IX. 2. et seqq. 

luterca Deum rogemus , ut cunctas haeresum 
formas a nostris finibus procul avertat; atque San- 
ctae Matri Ecclesiae seraper adhaereamus, cujus ju- 
dicio hoc, quantulumcumquc illud sit, opus subji- 
cimus. 






/irtf» linatur 

In furto Ejnsc. die 21 Ocl- 
LAUREMILS COVI Cax. l'no-Vic. (iw 






Digitized by Google 




